Рахымжан Отарбаев атындағы ІІІ республикалық театр фестивалі басталды
"Рахымжан Отарбаев атындағы ІІІ республикалық театр фестивалі басталды"|"https://madeniportal.kz/adebiet/raxymzan-otarbaev-atyndagy-iii-respublikalyq-teatr-festivali-bastaldy"
TITLE: Рахымжан Отарбаев атындағы ІІІ республикалық театр фестивалі басталды
URL: https://madeniportal.kz/adebiet/raxymzan-otarbaev-atyndagy-iii-respublikalyq-teatr-festivali-bastaldy
META: "Рахымжан Отарбаев атындағы ІІІ республикалық театр фестивалі басталды"|"https://madeniportal.kz/adebiet/raxymzan-otarbaev-atyndagy-iii-respublikalyq-teatr-festivali-bastaldy"
TOTAL WORDS: 167
TEXT: Бүгін театр фестивалінің ашылу салтанаты аясында баспасөз мәслихаты өтті, деп хабарлайды "Мәдениет порталының" шығарушы редакторы. Жиынға КСРО Халық әртісі, Еңбек Ері Асанәлі Әшімов бастаған театр майталмандары, қоғам қайраткерлері мен Рахымжан Отарбаевтың жанұясы қатысты. «Бұл өте ауқымды, мәдени іс-шара. Өйткені, әдебиет пен мәдениетке теңдей үлес қосқан Рахымжандай перзентін елі ұмытпауы керек. Ол Қазақстанды ғана емес, алыс-жақын шет мемлекеттерді мойындатқан санаулы суреткердің бірі. Бүгін оның рухына ас берілді, енді міне жалғасы үлкен шараға ұласып жатыр. Ұмытпай, елепескерген үлкен-кішіге алғысым шексіз», - деді Асанәлі Әшімов. Сондай-ақ, жиын барысында автордың «Бас», «И был я подобием твоим. », «Плач Чингисхана» туындылары мен Рахымжан Отарбаевқа арналған «Аңыз адам» журналының қараша айындағы санының тұсауы кесілді. 18-22 қараша аралығында Атырау жұртшылығына көрсетілетін мәдени шараға еліміздің 9 шығармашылық ұжымы қатысады. Олардың өнерін сараптаушы қазылар алқасының төрағасы – КСРО халық артисі Асанәлі Әшімов, Есмұхан Обаев және Сердеш Қажымұратұлы, Талғат Теменов, Ұларбек Нұрғалымұлы, Айзат Қыдыралиева мен Қаракөз Рахымжанқызы қазылар құрамы болып бекітілген. ЖАҢАЛЫҚТАР АЙМАҚТАР АВТОРЛАР СҰХБАТТАР MADENI TV ӘДЕБИЕТ ТЕАТР МУЗЕЙ КІТАПХАНА МУЗЫКА КИНО БЕЙНЕЛЕУ ӨНЕРІ САЛТ-ДӘСТҮР ТУРИЗМ
